Illum, il-Kummissjoni Ewropea ddeċidiet li tirreġistra l-Inizjattiva taċ-Ċittadini Ewropej intitolata “ReturnthePlastics: Inizjattiva taċ-Ċittadini għall-implimentazzjoni ta' sistema ta' depożitu fl-UE kollha għar-riċiklaġġ tal-fliexken tal-plastik”. L-organizzaturi tal-inizjattiva qed jagħmlu appell lill-Kummissjoni biex tippreżenta proposta biex: Il-Kummissjoni tqis li din l-inizjattiva hija legalment ammissibbli minħabba li tissodisfa l-kundizzjonijiet meħtieġa. F'dan l-istadju, il-Kummissjoni ma analizzatx is-sustanza tal-inizjattiva. Il-passi li jmiss Wara r-reġistrazzjoni tal-lum, l-organizzaturi jistgħu jibdew jiġbru l-firem. Jekk Inizjattiva taċ-Ċittadini Ewropej tirċievi miljun dikjarazzjoni ta' appoġġ fi żmien sena minn tal-anqas seba' Stati Membri differenti, il-Kummissjoni jkollha tirreaġixxi. Il-Kummissjoni tista' tiddeċiedi li tressaq it-talba 'l quddiem jew le, u tkun meħtieġa tispjega r-raġunament tagħha. Kuntest L-Inizjattiva taċ-Ċittadini Ewropej ġiet introdotta bit-Trattat ta' Lisbona bħala għodda li tistabbilixxi aġenda f'idejn iċ-ċittadini. Din tnediet uffiċjalment f'April 2012. Il-kundizzjonijiet ta' ammissibbiltà huma li: (1) l-azzjoni proposta ma tkunx taqa' manifestament barra mill-qafas tas-setgħat tal-Kummissjoni li tippreżenta proposta għal att legali, (2) ma tkunx manifestament abbużiva, frivola jew vessatorja u (3) ma tmurx manifestament kontra l-valuri tal-Unjoni. Sa issa, il-Kummissjoni rċeviet 107 talbiet biex tniedi Inizjattiva taċ-Ċittadini Ewropej, li minnhom 82 kienu ammissibbli u li għalhekk jikkwalifikaw għar-reġistrazzjoni. Għal aktar informazzjoni “ReturnthePlastics: Inizjattiva taċ-Ċittadini għall-implimentazzjoni ta' sistema ta' depożitu fl-UE kollha biex jiġu riċiklati l-fliexken tal-plastik” Inizjattivi taċ-Ċittadini Ewropej li bħalissa qed jiġbru l-firem Il-Forum tal-Inizjattiva taċ-Ċittadini Ewropej Il-kampanja #EUTakeTheInitiative